open-index/open-wikipedia-markdown huggingface dataset:
क्रमविनिमेयता

गणित में **क्रमविनिमेयता** (commutativity) किसी संक्रिया का वह गुण है जिसमें चीजों का क्रम बदलने पर भी अन्तिम परिणाम नहीं बदलता। अनेकों द्विक संक्रियाओं (binary operations) का यह मौलिक गुण है। 

## बाहरी कड़ियाँ
* Krowne, Aaron, , Accessed 8 अगस्त 2007.
:*Definition of commutativity and examples of commutative operations*
* , Accessed 8 अगस्त 2007.
:*Explanation of the term commute*
* Yark. , Accessed 8 अगस्त 2007
:*Examples proving some noncommutative operations*
* O'Conner, J J and Robertson, E F. MacTutor history of real numbers, Accessed 8 अगस्त 2007
:*Article giving the history of the real numbers*
* Cabillón, Julio and Miller, Jeff. Earliest Known Uses Of Mathematical Terms, Accessed 22 नवम्बर 2008
:*Page covering the earliest uses of mathematical terms*
* O'Conner, J J and Robertson, E F. MacTutor biography of François Servois, Accessed 8 अगस्त 2007
:*Biography of François Servois, who first used the term*

श्रेणी:मूलभूत बीजगणित
श्रेणी:बीजगणित
सी हैरीयर

thumb|स्की जंप से उड़ान भरता एक सी हैरीयरसी हैरीयर एक लड़ाकु जेट वायु यान है जिसे नौसेना हमले एवं सुचना एकत्रित करने के लिये उपयोग मे लाती है। यह यान बिना उड़ान पट्टी पर दौड़े भी उड़ान भर सकते है। यह यान सीधा उड़ान भर सकता है। इन यानो को वायुयान वाहक पोतो पर रखा जाता है।
इनपुट विधि

**इनपुट विधि** को **इनपुट मेथड** या **इनपुट मेथड ऍडीटर (आइऍमई)** भी कहा जाता है। कम्प्यूटर एवं अन्य डिजिटल युक्तियों के सन्दर्भ में **इनपुट विधि** या **निवेश विधि** वह प्रोग्राम है जो प्रचालन तंत्र का एक भाग होता है तथा उन वर्णों एवं संकेतों को भी लिखने में मदद करता है जो कम्प्यूटर के कुंजीपटल पर उपलब्ध नहीं होतीं। उदाहरण के लिये हिन्दी या चीनी भाषा में कम्प्यूटर पर कुछ लिखने में यह सहायक होता है।

## इतिहास
मूलतः 'आई एम ई' शब्द का प्रयोग चीनी-जापानी-कोरियाई भाषाओं को कम्प्यूटर पर लिखने वाले प्रोग्रामों के लिए किया गया था। किन्तु अब इसका अर्थ अधिक व्यापक हो गया है। उदाहरण के लिए, देवनागरी आई एम ई, हिब्रू आई एम ई, ग्रीक आई एम ई, थाई आई एम ई आदि। 

## देवनागरी के लिए उपलब्ध प्रमुख आईएमई और उनकी तुलना

## यूनिक्स प्लेफॉर्मों के लिए इनपुट विधियाँ

## इन्हें भी देखें
* इण्डिक आइऍमई- विभिन्न भारतीय भाषाओं हेतु ध्वन्यात्मक, इनस्क्रिप्ट तथा रेमिंगटन आइऍमई
* बरह आइऍमई - विभिन्न भारतीय भाषाओं हेतु ध्वन्यात्मक आइऍमई
* गूगल आइऍमई
* आइऍसऍम (सी-डैक का उत्पाद)
* आई-बस (इंटेलिजेंट इन्पुट बस / Intelligent Input Bus)
* एससीआईएम (स्मार्ट कॉमन इन्पुट मेथड)
* वर्चुअल कीबोर्ड
* माइक्रोसॉफ्ट कीबोर्ड लेआउट क्रियेटर

## बाहरी कड़ियाँ
* कम्प्यूटर को हिन्दी-सक्षम बनाने हेतु उपलब्ध आई एम ई
* Microsoft Global Input Method Editors (IMEs)
* BhashaIndia, the Microsoft portal for Indic languages, which has Indic IME for download.
* Sarasvati: A Sanskrit IMEby stefanwebb
* leaf?id=0B4uo7Dp5rwXSNTcyNWZkMGEtZjU3My00NThlLWI1NTMtOGUxNzNkYjU4MTQ1&hl=en_US Bhasha_IME (IME for typing Devanagari, e-Grantha (including Vedic accents for both), Kannada, Malayalam, Tamil, Telugu and roman/IAST scripts. The IME is phonetic.)
 
;ट्यूटोरियल
* माइक्रोसॉफ़्ट इण्डिक इनपुट २.० क्या है, इसे कैसे प्रयोग करे?, माइक्रोसॉफ़्ट इण्डिक एडिटर २.० स्थापित करने की जानकारी.
* माइक्रोसॉफ़्ट इण्डिक इनपुट ३.० क्या है, इसे कैसे प्रयोग करे?, माइक्रोसॉफ़्ट इण्डिक एडिटर २.० स्थापित करने की जानकारी.
* What is an Input Method Editor and how do I use it?, a Microsoft article about Windows XP Input Method Editor.
* Google Transliteration IME
* Enabling International Support in Windows XP/Server 2003 Family, a Microsoft tutorial on how to install input methods on Windows XP.
* IME Tutorial, a tutorial on how to use Microsoft Global IME for pre-Windows 2000 systems.
* A Dynamic Text Input scheme for phonetic scripts like Devanagari
* स्मार्ट कॉमन इन्पुट मेथड (SCIM)
* Microsoft Keyboard Layout Creator
*  Type Hindi in Linux Mint using IBUS and Hindi Itrans (m17n): my experience
* How To Type In Indian Languages On Ubuntu Linux

विधि, इनपुट
श्रेणी:कंप्यूटर
विधि, इनपुट
विधि, इनपुट
विधि, इनपुट
आरोग्यवर्धिनी

**आरोग्यवर्धिनी** एक आयुर्वेदिक औषधि है। यह कोलेस्ट्रॉल वृद्धि में लाभदायक होती है।

श्रेणी:आयुर्वेदिक औषधि
हृदय रोग

अंगूठाकार|हृदय रोग

हृदय शरीर का एक महत्त्वपूर्ण अंग है। मानवों में यह छाती के मध्य में, थोड़ी सी बाईं ओर स्थित होता है और एक दिन में लगभग एक लाख बार एवं एक मिनट में 60-90 बार धड़कता है। यह हर धड़कन के साथ शरीर में रक्त को धकेलता करता है। हृदय को पोषण एवं ऑक्सीजन, रक्त के द्वारा मिलता है जो कोरोनरी धमनियों द्वारा प्रदान किया जाता है। यह अंग दो भागों में विभाजित होता है, दायां एवं बायां। हृदय के दाहिने एवं बाएं, प्रत्येक ओर दो चैम्बर (एट्रिअम एवं वेंट्रिकल नाम के) होते हैं। कुल मिलाकर हृदय में चार चैम्बर होते हैं। दाहिना भाग शरीर से दूषित रक्त प्राप्त करता है एवं उसे फेफडों में पम्प करता है और रक्त फेफडों में शोधित होकर ह्रदय के बाएं भाग में वापस लौटता है जहां से वह शरीर में वापस पम्प कर दिया जाता है। चार वॉल्व, दो बाईं ओर (मिट्रल एवं एओर्टिक) एवं दो हृदय की दाईं ओर (पल्मोनरी एवं ट्राइक्यूस्पिड) रक्त के बहाव को निर्देशित करने के लिए एक-दिशा के द्वार की तरह कार्य करते हैं।

हृदय में कई प्रकार के रोग हो सकते हैं। इनमें से कुछ इस प्रकार से हैं:
* हृदयाघात
* रुमेटिक हृदय रोग
* जन्मजात खराबियां
* हृदय की विफलता
* पेरिकार्डियल बहाव

## जन्मजात कमियां
जन्मजात हृदय रोग, जन्म के समय हृदय की संरचना की खराबी के कारण होती है। जन्मजात हृदय की खराबियां हृदय में जाने वाले रक्त के सामान्य प्रवाह को बदल देती हैं। जन्मजात हृदय की खराबियों के कई प्रकार होते हैं जिसमें मामूली से गंभीर प्रकार तक की बीमारियां शामिल हैं।

### संकेत और लक्षण
* जन्मजात हृदय की खराबियों वाले कई व्यक्तियों में बहुत ही कम या कोई लक्षण नहीं पाये जाते।
* गंभीर प्रकार की खराबियों में लक्षण दिखाई देते हैं- विशेषकर नवजात शिशुओं में। इन लक्षणों में सामान्यतः तेजी से सांस लेना, त्वचा, ओठ और उंगलियों के नाखूनों में नीलापन, थकान और खून का संचार कम होना शामिल है।
* बड़े बच्चे व्यायाम करते समय या अन्य क्रियाकलाप करते समय जल्दी थक जाते हैं या तेज सांस लेने लगते हैं।
* दिल के दौरे के लक्षणों में व्यायाम के साथ थकान शामिल है। सांस रोकने में तकलीफ, रक्त जमना और फेफड़ों में द्रव जमा होना तथा पैरों, टखनों और टांगो में द्रव जमा होना।
* जब तक बच्चा गर्भाशय में रहता है या जन्म के तुरंत बाद तक गंभीर हृदय की खराबी के लक्षण साधारणतः पहचान में आ जाते हैं। लेकिन कुछ मामलों में यह तब तक पहचान में नहीं आते जबतक कि बच्चा बड़ा नहीं हो जाता और कभी-कभी तो वयस्क होने तक यह पहचान में नहीं आता।

## इन्हें भी देखें
* अच्छे कोलेस्ट्रॉलयुक्त भोजन
* रक्तचाप
* कोलेस्ट्रॉल

## बाहरी कड़ियाँ
* हृदय रोग (विकासपीडिया)
* स्वस्थ हृदय : देखरेख और उपचार (गूगल पुस्तक ; लेखक - यतीश अग्रवाल)
*हृदय रोग से पीड़ित बच्चों की पुस्तिका (Heart Children Handbook)  (ऑनलाइन)

श्रेणी:मानव शरीर
श्रेणी:हृदय
श्रेणी:हृदय रोग
चन्द्रप्रभा वटी

**चन्द्रप्रभा वटी** एक आयुर्वेदिक औषधि है। यह कोलेस्ट्रॉल कम करने में लाभदायक होती है। 
"चन्द्रप्रभा वटी " आयुर्वेद शास्त्र का एक ऐसा अद्भुत एवं गुणकारी योग है जो आज के युग में स्त्री-पुरुष दोनों वर्ग के लिए, किसी भी आयु में उपयोगी एवं लाभकारी सिद्ध होता है। "रस तंत्रसार व् सिद्ध प्रयोग संग्रह " तथा "आयुर्वेद-सारसंग्रह " नामक सुप्रसिद्ध आयुर्वेदिक ग्रंथों में चन्द्रप्रभा वटी की बहुत प्रशंसा की गयी है और वैद्य जगत भी चन्द्रप्रभा वटी को बहुत गुणकारी व् विश्वसनीय योग मानता है.

श्रेणी:आयुर्वेदिक औषधि

चन्द्रप्रभा वटी बनाने की विधि: कपूर कचरी, वच, नागरमोथा, चिरायता, गिलोय, देवदारु, हल्दी, अतीस, दारुहल्दी, पीपलामूल, चित्रकमूल-छाल, धनिया, बड़ी हरड़, बहेड़ा, आँवला, चव्य, वायविडंग, गजपीपल, छोटी पीपल, सोंठ, कालीमिर्च, स्वर्ण माक्षिक, सज्जीखार, यवक्षार, सेंधा नमक, सोंचर नमक, साँभर लवण, छोटी इलायची के बीज, कबाबचीनी, गोखरू, और श्वेतचन्दन- प्रत्येक 3-3 ग्राम, निशोथ, दन्तीमूल, तेजपात, दालचीनी, बड़ी इलयाची, वंचलोचन- प्रत्येक 1-1 तोला, लौह भस्म 2 तोला, मिश्री 4 तोला, शुद्व शिलाजीत और शुद्ध गुग्गुलु  8 - 8 तोला लें। प्रथम गुग्गुलु  को साफ़ करके लौह के इमामदस्ते में कूटे,जब गुग्गुलु  नरम हो जाये तब उसमे शिलाजीत और भस्मे तथा अन्य द्रव्यों का कपड़छन चूर्ण मिला तीन दिन गिलोय के स्वरस में मर्दन कर, 3 -3  रत्ती की गोलियां बना ले - सि.यो.सं। 

## सन्दर्भ
हाइपरलिपिडिमिया

**हाइपरलिपिडिमिया** होम्योपैथी में कोलेस्टेरॉल को कहते हैं।

श्रेणी:होम्योपैथी
फ्रेंकोइस पुलीटियर दी ला सैले

**फ्रेंकोइस पुलीटियर दी ला सैले** (aMgrezI:François Poulletier de la Salle) एक रसायनशास्त्री थे। इन्होंने १९६९ में कोलेस्टेरॉल को ठोस रूप में पहचाना था।

श्रेणी:वैज्ञानिक
श्रेणी:यूरोप के लोग
श्रेणी:कोलेस्ट्रॉल
हिन्दी विधि सेवी सम्मान

**हिन्दी विधि सेवी सम्मान** विधि के क्षेत्र में हिन्दी में उल्लेखनीय कार्य के लिये दिया जाता है। यह सम्मान वरिष्ठ अभिभाषक श्रीप्रकाश गुप्त की स्मृति में दिया जाता है। सन् २००९ के लिये यह पुरस्कार कानपुर के जिला एवं सत्र न्यायाधीश श्री सुभाष चन्द्र एवं वरिष्ट वकील श्री राम बालक मिश्र को प्रदान किया गया।

श्रेणी:हिन्दी
श्रेणी:सम्मान
श्रेणी:भारतीय विधि
यांबू

thumb|right|यांबू शहर

* 'याँबू अल बहर*' (अरबी: ينبع "समुद्र किनारे का सोता"), पश्चिमी सउदी अरब के प्रान्त अल मदीना का एक प्रमुख शहर और बंदरगाह है। यह लाल सागर के तट पर बसा है और जेद्दाह से लगभग 350 किमी उत्तर मे () पर स्थित है। (2004 की जनगणना के अनुसार शहर की जनसंख्या 188,430 है जिनमे एक बड़ी संख्या में विदेशी जिनमे से ज्यादातर एशिया के हैं, बसे हैं, निवासियों की एक बड़ी आबादी मध्य पूर्व और यूरोप के लोगों की भी है।

हालाँकि यह शहर अपनी औद्योगिक गतिविधियों के लिए जाना जाता है, लेकिन अब यह एक पर्यटन स्थल के रूप में विकसित हो रहा है। समुद्र तट का उपयोग स्कूबा-डाइविंग के साथ-साथ तैराकी और सफेद रेतीले तटों के सामने करने के लिए किया जाता है।
## सन्दर्भ

श्रेणी:सउदी अरब के शहर
श्रेणी:मदीना प्रान्त
आइऍसऍम

**आइऍसऍम** (Intelligent Script Manager / ISM) भारत के सी-डैक द्वारा निर्मित एक भाषायी कम्प्यूटर प्रोग्राम है। जो भारतीय भाषाओं को कम्प्यूटर पर लिखनपढ़ने एवं अन्य भाषायी कार्यों में उपयोगी है।

यह दो प्रकार का है-
* 1. ISM publisher
* 2. ISM Office v.6
 
## ISM Office में अधिक क्या है?
1. सभी भाषाओं - अंग्रेजी के प्रशासनिक द्विभाषी/बहुभाषी शब्दावलियाँ - केन्द्र सरकारी एवं राज्य सरकारी दस्तावेजों के लिए उपयोगी।

2. सभी भाषा ओं के थेसारस

3. अंक से शब्द

4. N-Trans - नामों का लिप्यन्तरण हेतु, विशेष जनगणना आदि आँकड़ों के डैटाबेस के लिप्यन्तरण हेतु

5. विभिन्न सरकारी कार्यालयों में काम आनेवाली विभिन्न प्रकार की युनिटिलिटिज

7. सभी भारतीय भाषाओं के स्पेल चेकर आदि

8. एम. एस वर्ड तथा ओपेन ऑफिस के माक्रो आदि

9. अन्य बहुत कुछ...

## बाहरी कड़ियाँ
* ISM के बारे में विस्तृत जानकारी (अंग्रेजी में)

आइऍसऍम
आइऍसऍम
आइऍसऍम
आइऍसऍम
आइऍसऍम
मध्य अमेरिका

**केंद्रीय अमेरिका**

200px|मध्य अमेरिका का मानचित्र





**मध्य अमेरिका** (या, **केन्द्रीय अमेरिका** ; ) अमेरिकी महाद्वीप का मध्य भौगोलिक क्षेत्र है। यह   उत्तर अमेरिकी महाद्वीप का सबसे दक्षिणी हिस्सा है, जो दक्षिण में दक्षिण अमेरिका के साथ जोड़ता है। कभी-कभी इसे अमेरिका के एक उपमहाद्वीप के रूप में परिभाषित किया जाता है। इस क्षेत्र की सीमा उत्तर में मेक्सिको, दक्षिण-पूर्व में कोलंबिया, पूर्व में कैरिबियन सागर और पश्चिम और दक्षिण में प्रशांत महासागर से लगती है। मध्य अमेरिका में सात देश शामिल हैं: बेलीज, कोस्टा रिका, अल सल्वाडोर, ग्वाटेमाला, होंडुरास, निकारागुआ और पनामा। केंद्रीय अमेरिका की संयुक्त जनसंख्या 41,739,000 (2009 अनुमान)और 42,688,190 (2012 अनुमान) के बीच होने का अनुमान है।

यह उतर अमेरिका के अंतर्गत सबसे दक्षिण के 7 देश हैं, जो दक्षिण अमेरिका से जुडा हुआ भाग है। इन देशों का समूह लैटिन अमेरिका के अंतर्गत आता है।

## सन्दर्भ

श्रेणी:भौगोलिक क्षेत्र
रियाद

**रियाद** या **रियाज़** (अरबी: **الرياض** *अर्रियाज़* शाब्दिक अर्थ *उद्यान*) सउदी अरब की राजधानी और सबसे बड़ा शहर है। यह सउदी अरब के रियाद प्रांत की राजधानी भी है साथ ही इसका संबंध नेज्द और अल यमामा जैसे ऐतिहासिक क्षेत्रों से भी है। यह अरब प्रायद्वीप के एक बड़े पठार पर स्थित है और इसकी जनसंख्या लगभग ६० लाख है। शहर को नगर निगम के 15 जिलों में विभाजित किया गया है जिसका प्रंबंधन रियाद नगर पालिका जिसके मुखिया रियाद के महापौर है और रियाद विकास प्राधिकरण जिसके अध्यक्ष रियाद प्रांत के राज्यपाल शहजादा सलमान बिन अब्दुलाजी़ज़ हैं, के द्वारा किया जाता है। रियाद के वर्तमान महापौर अब्दुल अजीज इब्न अय्याफ अल मिगरिन, हैं जिनकी नियुक्ति 1998 में हुई थी।

## नाम
*रियाद* शब्द का अरबी भाषा के शब्द (बहुवचन) *रवधा* से आया है जिसका अर्थ उद्यान या बगीचा होता है, विशेष रूप से वो वनस्पति जो बारिश के बाद मरुस्थल मे स्वयं उग आती है। रियाद 1500 वर्षों से अधिक समय से अरब प्रायद्वीप के मध्य मे स्थित एक उपजाऊ क्षेत्र है। रियाद ऐतिहासिक रूप से अपने खजूरों और फलौद्यान के लिए मशहूर रहा है। आधुनिक नाम को पहले केवल उन कुछ भागों जहां फलों के उद्यान थे के लिए प्रयुक्त किया जाता था, धीरे धीरे इस नाम को पूरे क्षेत्र के लिए इस्तेमाल किया जाने लगा। 

## इतिहास
पूर्व-इस्लामी युग के दौरान, आधुनिक रियाद के स्थल पर शहर को हजर () कहा जाता थाl बनू हनीफा जनजाति द्वारा यह शहर स्थापित किया गया था।  हजर अल-यमामा प्रांत की राजधानी थी, जिसके राज्यपाल उमय्यद खलीफा और अब्बासिद खलीफा युग के दौरान मध्य और पूर्वी अरब के अधिकांश हिस्सों के शशाक थे। 
## इन्हें भी देखें
* नज्द

## सन्दर्भ

श्रेणी:सउदी अरब के शहर
श्रेणी:रियाद प्रान्त
श्रेणी:एशिया में राजधानियाँ
सक्षम धर्मार्थ ट्रस्ट

**सक्षम धर्मार्थ ट्रस्ट** भारत का एक परोपकारी संस्था है जिसका मुख्यालय नयी दिल्ली में है। यह अंधे बच्चों के लिये विद्यालय एवं अन्य तरह-तरह के परियोजनाएं चलाते हैं। 

## बाहरी कड़ियाँ
* सक्षम का जालघर (अंग्रेजी में)
* Saksham launches Audio Book Reader, making learning easier for visually challenged - By Pramod Kumar

श्रेणी:अशासकीय संस्थाएं
२०१९

## पूर्वानुमानित और अनुसूचित घटनायें
* १ जनवरी 
** यदि कॉपीराइट नियमों में कोई बदलाव नहीं हुआ तो संयुक्त राज्य अमेरिका में वर्ष १९२३ तक प्रकाशित सभी रचनायें सार्वजनिक डोमेन में हो जायेंगे।
** मानवरहित अंतरिक्ष शोध यान *[[न्यू होराइज़न्स]]* इस दिन काइपर घेरे के बहुत निकट पहुँचेगा।
* २६ दिसम्बर &ndash; दक्षिण एशिया से सूर्य ग्रहण देखा जा सकेगा।

## सन्दर्भ

श्रेणी:2019
श्रेणी:वर्ष
खजराना मंदिर

अंगूठाकार|खजराना गणपति मंदिर
**खजराना मंदिर** इन्दौर का प्रसिद्ध गणेश मंदिर है। यह मंदिर विजय नगर से कुछ दूरी पर खजराना चौक के पास में स्थित है। इस मंदिर का निर्माण अहिल्या बाई होल्कर द्वारा किया गया था। इस मंदिर में मुख्य मूर्ति भगवान गणपति की है, जो केवल सिन्दूर द्वारा निर्मित है। इस मंदिर में गणेश जी के अतिरिक्त माता दुर्गा जी, महाकालेश्वर की भूमिगत शिवलिंग, गंगा जी की मगरमच्छ पर जलधारा मूर्ति, लक्ष्मी जी का मंदिर, साथ ही हनुमान जी की झाँकी मन मुग्ध करने वाली है। यहाँ शनि देव मंदिर एवं साई नाथ का भी भव्य मंदिर विराजमान है, यहाँ इस तरह की अनुभूति होती है ,जैसे सारे देवी, देवता एक स्थान पर उपस्थित हो गये हों। यहाँ आकर समय का आभास ही नही रहता है ।यहाँ की मंदिर व्यवस्था बहुत ही उत्तम कोटि की है। इस मंदिर में 10,000 से लोग हर दिन दर्शन करते है। यहाँ जो भी भक्त अपनी मनोकामना की पूर्ति के लिये गणेश जी के पीठ पर उल्टा स्वास्तिक बनाता है,गणपति जी उसकी मनोकामना पूर्ण करते हैं। मनोकामना पूर्ण होने के पश्चात पुनः सीधा स्वास्तिक बनाते हैं।यहाँ गणेश जी की विशेष आराधना बुध वार ऐवं चतुर्थी को की जाती है,इस दिनों भक्तों की अपार भीड़ दर्शनार्थ जुटते हैं।

## सन्दर्भ

## बाहरी कड़ियाँ
*

श्रेणी:मध्य प्रदेश के हिन्दू मंदिर
श्रेणी:गणेश मंदिर
जलसाही

**ईकाइनस इस्कुलेन्टस** या **सी आर्चिन** एक एकलिंगी समुद्री प्राणी है जो प्रायः सर्वत्र पाया जाता है। इसका शरीर गोलाकार या हृदयाकार होता है जो कल्केरियस सेल के अन्दर बन्द रहता है। इसमें प्रचलन की क्रिया ट्यूब फीट के द्वारा सम्पन्न होती है। इनका प्रमुख भोजन शैवाल जातीय छोटे जलीय पौधे हैं इनके जीवन चक्र में जटिल लार्वा अवस्था पायी जाती है।

श्रेणी:जलचर
पैरामिसियम

**पैरामिसियम** एक एक कोशिकीय प्रोटोजोआ संघ का प्राणी है। इसमें सत्यकेन्द्रक का अभाव होता है। यह सिलिया की सहायता से गति करता है।

श्रेणी:प्रोटोजोआ
महर्षि दुर्वासा

सनातन धर्म में महर्षि **दुर्वासा** जो कि महर्षि अत्रि और देवी अनुसूया के पुत्र तथा महर्षि दत्तात्रेय और चंद्रदेव के भाई थे। वे जहाँ कहीं जाते थे, लोग देवता की तरह उन का आदर करते थे। महाकवि कालिदास की महान् रचना अभिज्ञान शाकुंतलम में उन्होंने शकुंतला को शाप दिया था कि उस का प्रेमी उसे भूल जाएगा जो कि सच साबित हुआ।

## महाराज अंबरीश से भेंट

श्रीमद् भागवत पुराण में महाराज अंबरीश के साथ ऋषि दुर्वासा के झगड़े की कहानी बहुत ही प्रसिद्ध है। महाराज अंबरीश भगवान् विष्णु के महान् भक्त थे और सच बोलते थे। महाराज अंबरीश ने अपने राज्य की सुख, शांति और समृद्धि के लिए पूरी श्रद्धा से एक यज्ञ कराया। एक बार, राजा अंबरीश ने एकादशी का व्रत किया जिस में एकादशी को व्रत की शुरुआत होगी और द्वादशी को व्रत तोड़ा जाएगा। व्रत तोड़ने के बाद साधु जनों को भोजन कराना होगा। जब द्वादशी को व्रत तोड़ने का समय करीब आया तो राजा अंबरीश के गृह में महर्षि दुर्वासा पधारे। राजा ने महर्षि दुर्वासा का सादर स्वागत किया और उन्हें भोजन करने के लिए आग्रह किया। महर्षि दुर्वासा ने अंबरीश का आग्रह स्वीकार कर लिया और कहा कि जब तक वो नदी से स्नान करके नहीं आते तब तक राजा व्रत नहीं तोड़ें। काफी समय बीत गया, लेकिन महर्षि दुर्वासा नहीं आए। राजा अंबरीश को व्रत तोड़ना था। गुरु वरिष्ठ के आग्रह पर अंबरीश ने तुलसी के दल से उपवास तोड़ा और ऋषि की प्रतीक्षा करने लगे। महर्षि दुर्वासा को लगा की अंबरीश ने उनके आये बिना व्रत तोड़कर उन का अपमान किया। क्रोधित दुर्वासा ने अपने जटा से एक राक्षस पैदा किया और उसे अंबरीश को मारने को कहा, उसी समय भगवान् नारायण के सुदर्शन चक्र से राक्षस का वध कर दिया और राजा अंबरीश की रक्षा की। इस के बाद सुदर्शन चक्र दुर्वासा का पीछा करने लगा। सुदर्शन चक्र के भय से महर्षि दुर्वासा पहले ब्रह्मा जी और फिर शिव जी के पास अपनी रक्षा के लिए गये। दोनों ने दुर्वासा को बचाने में अपनी असमर्थता जताई और कहा कि अंबरीश से क्षमा मांगे। महर्षि दुर्वासा ने ऐसा ही किया। अंबरीश ने भगवान् विष्णु को याद किया और उन से दुर्वासा की रक्षा के लिए प्रार्थना की। हालांकि शिव पुराण में कहानी थोड़ी भिन्न है। शिव पुराण के अनुसार, अंबरीश ने महर्षि दुर्वासा को भोजन कराने से पहले व्रत तोड़कर उन का अपमान किया। इसलिए महर्षि दुर्वासा ने अंबरीश को मारने का निर्णय कर लिया। अंबरीश को बचाने के लिए सुदर्शन चक्र उत्पन्न हुआ लेकिन महर्षि दुर्वासा के रूप में साक्षात् शिव को पाकर वह रुक गया। उसी समय आकाशवाणी हुई, नंदी ने कहा, कि अंबरीश की परीक्षा लेने स्वयं शिव आए हैं इसलिए वह उन से माफी मांग ले। अंबरीश ने ऐसा ही किया और महर्षि दुर्वासा ने उसे आशीर्वाद दिया।
श्रेणी:महाभारत
श्रेणी:ऋषि
तन्त्रिका तन्त्र

[thumb|right|[होमो सेपियन्स|मानव का **तंत्रिकातंत्र**]]
जिस तन्त्र के द्वारा विभिन्न अंगों का नियंत्रण और अंगों और वातावरण में सामंजस्य स्थापित होता है उसे **तन्त्रिका तन्त्र** (Nervous System) कहते हैं। तंत्रिकातंत्र में मस्तिष्क, मेरुरज्जु और इनसे निकलनेवाली तंत्रिकाओं की गणना की जाती है। तन्त्रिका कोशिका, तन्त्रिका तन्त्र की रचनात्मक एवं  क्रियात्मक इकाई है। तंत्रिका कोशिका एवं इसकी सहायक अन्य कोशिकाएँ मिलकर तन्त्रिका तन्त्र के कार्यों को सम्पन्न करती हैं। इससे प्राणी को वातावरण में होने वाले परिवर्तनों की जानकारी प्राप्त होती  तथा एककोशिकीय प्राणियों जैसे अमीबा इत्यादि में तन्त्रिका तन्त्र नहीं पाया जाता है। हाइड्रा, प्लेनेरिया, तिलचट्टा आदि बहुकोशिकीय प्राणियों में तन्त्रिका तन्त्र पाया जाता है। मनुष्य में सुविकसित तन्त्रिका तन्त्र पाया जाता है।

## तंत्रिकातंत्र के भाग
right|thumb|300px|तंत्रिकातंत्र का वर्गीकरण
### स्थिति एवं रचना के आधार पर
तन्त्रिका तन्त्र के दो मुख्य भाग किये जाते हैं-
1* केन्द्रीय तन्त्रिका तन्त्र (Central nervous system) एवं
:a* मस्तिष्क
:b* मेरुरज्जु

2* परिधीय तंत्रिका तंत्र (Peripheral nervous system)
:a* कपालीय तंत्रिकाएँ (Cranial nerves)
:b* मेरुरज्जु की तंत्रिकाएँ (Spinal nerves)

### कार्यात्मक वर्गीकरण
* कायिक तंत्रिकातंत्र (Somatic nervous system)
:* Pyramidal arrangement
:* Extrapyramidal system

* आत्मग तंत्रिकातंत्र (The autonomic nervous system)
:* अनुकंपी तंत्रिकातंत्र (sympathetic) और
:* परानुकंपी तंत्रिकातंत्र (parasympathetic)

मस्तिष्क और मेरूरज्जु, **[[केन्द्रीय तंत्रिका तंत्र|केंद्रीय तंत्रिकातंत्र]]** कहलाते हैं। ये दोनों शरीर के मध्य भाग में स्थित हैं। इनमें वे केंद्र भी स्थित हैं, जहाँ से शरीर के भिन्न भिन्न भागों के संचालन तथा गति करने के लिये आवेग (impulse) जाते हैं तथा वे आवेगी केंद्र भी हैं, जिनमें शरीर के आभ्यंतरंगों तथा अन्य भागों से भी आवेग पहुँचते रहते हैं। दूसरा भाग **परिधि तंत्रिकातंत्र** (peripheral Nervous System) कहा जाता है। इसमें केवल तंत्रिकाओं का समूह है, जो मेरूरज्जु से निकलकर शरीर के दोनों ओर के अंगों में विस्तृत है। तीसरा **आत्मग तंत्रिकातंत्र** (Autonomic Nervous System) है, जो मेरूरज्जु के दोनों ओर गंडिकाआं की लंबी श्रंखलाओं के रूप में स्थित है। यहाँ से सूत्र निकलकर शरीर के सब आभ्यंतरांगों में चले जाते हैं और उनके समीप जालिकाएँ (plexus) बनाकर बंगों में फैल जो हैं। यह तंत्र ऐच्छिक नहीं प्रत्युत स्वतंत्र है और शरीर के समस्त मुख्य कार्यो, जैसे रक्तसंचालन, श्वसन, पाचन, मूत्र की उत्पत्ति तथा उत्सर्जन, निस्रावी ग्रंथियों में स्रावों (हॉरमोनों की उत्पत्ति) के निर्माण आदि क संचालन करता है। इसके भी दो भाग हैं, एक **अनुकंपी** (sympathetic) और दूसरा **परानुकंपी** (parasympathetic)।

## इन्हें भी देखें
* तंत्रिकाविकृति विज्ञान
* तन्त्रिका
* जैविक तंत्रिका तंत्र
* कृत्रिम तंत्रिका नेटवर्क

श्रेणी:तंत्रिका तंत्र
__अनुभाग_सम्पादन_नहीं__
हॉण्डुरन लेम्पीरा

**लेम्पीरा** (आईएसओ 4217 कोड: HNL) हॉण्डुरास की मुद्रा है। इसे सौ सेंतावोस से समविभाजित किया जाता है। लेम्पीरा हॉण्डुरास के 16 वीं शताब्दी के स्थानीय लेन्का लोगों के शासक कासिकुए लेम्पीरा के नाम पर रखा गया है, जो हॉण्डुरन लोककथाओं में स्थानीय लोगों के साथ स्पेनी आताताईयों से लोहा लेने (असफल) के लिए जाना जाता है। लेम्पीरा हॉण्डुरास के लोकनायक हैं।

श्रेणी:मुद्रा
टेगुसिगलपा

**तेगुसिगाल्पा** (), आधिकारिक नाम **तेगुसिगाल्पा, मध्य ज़िला नगरपालिका**, जिसे बोलचाल की भाषा में **तेगुस** () कहा जाता है, अपने जुड़वाँ शहर **कोमायाग्वेला** () के साथ होंडुरास की राजधानी तथा सबसे बड़ा शहर है। यह फ़्रांसिस्को मोरासान विभाग की राजधानी भी है।

तेगुसिगाल्पा 29 सितंबर 1578 को स्पेनियों द्वारा स्थापित किया गया था। 30 अक्टूबर 1880 को राष्ट्रपति मार्को आउरेलियो सोतो के तहत, यह देश की राजधानी बनी, जिससे पहले वह कोमायाग्वा थी। 1936 के संविधान ने तेगुसिगाल्पा और कोमायाग्वेला को मध्य ज़िला का भाग स्थापित किया, और वर्तमान संविधान भी दोनों शहरों को मध्य ज़िला के भाग मानता है, जो देश की स्थायी राजधानी है।

तेगुसिगाल्पा फ़्रांसिस्को मोरासान विभाग के दक्षिन-मध्य पहाड़ियों के बीच एक घाटी में स्थित है। यह चोलुतेका नदी द्वारा कोमायाग्वेला से अलग है।

तेगुसिगाल्पा होंडुरास का सबसे बड़ा एवं सबसे आबाद शहर तथा देश का राजनीतिक और प्रशासनिक केन्द्र है। यहाँ 25 विदेशी दूतावास और 16 वाणिज्य दूतावास स्थित हैं। यह देश की सरकारी विद्युत शक्ति और दूरसंचार कंपनियों का मुख्य केन्द्र भी है। देश का सबसे महत्तवपूर्ण विश्वविद्यालय, होंडुरास राष्ट्रीय स्वायत्त विश्वविद्यालय, और राष्ट्रीय फ़ुटबॉल टीम भी यहाँ स्थित हैं। इसके दो अंतरराष्ट्रीय विमानक्षेत्र हैं: कोमायाग्वा और तोन्कोन्तिन।

तेगुसिगाल्पा की अवसंरचना उसकी जनसंख्या के साथ तालमेल नहीं बिठा पाई। वर्तमान समस्याएँ अधूरा नियोजन, गाढ़ा शहरीकरण, और ग़रीबी हैं। सड़क की अवसंरचना चार लाख से अधिक वाहनों को संभाल नहीं सकती, जिस कारण भारी चक्का जाम होते हैं। दोनों राष्ट्रीय और स्थानीय सरकारों ने शहर की अवसंरचना में सुधार और विस्तार करने के साथ-साथ ग़रीबी को कम करने के लिए क़दम उठाए हैं।

श्रेणी:उत्तर अमेरिका में राजधानियाँ
श्रेणी:मध्य अमेरिका में राजधानियाँ

श्रेणी:तेगुसिगाल्पा
कैफेहिन्दी (सॉफ्टवेयर)

**कैफेहिन्दी** कम्प्यूटर पर हिन्दी का यूनिकोड में टाइप करने का औजार है। यह टूल एक फ्रीवेयर साफ्टवेयर है। इसका प्रयोग करके आप हिन्दी में वेब पेज बना सकते हैं, हिन्दी में ई-मेल भेज सकते हैं एवं हिन्दी में अपने डाक्यूमेन्ट सहेज कर रख सकते हैं।

## विशेषताएँ
कैफेहिन्दी यूनीकोड टायपिंग टूल विभिन्न की-बोर्ड लेआउट का प्रयोग कर सकते है, जैसे फोनेटिक, रेमिंग्टन (कृतिदेव) एवं इनस्क्रिप्ट. आप कैफेहिन्दी यूनीकोड टायपिंग टूल की अन्य यूटिलिटि का उपयोग करके अपना मनचाहा कीबोर्ड लेआउट भी बना सकते हैं

## कैफेहिन्दी यूनीकोड टायपिंग टूल कैसे प्रयोग करें?
कैफेहिन्दी यूनीकोड टायपिंग टूल डाउनलोड करने के बाद इसे अपने कम्प्यूटर में इंस्टाल कर लें. इंस्टाल होने के बाद यह आपके कंप्यूटर की सिस्टम ट्रे (आपके कम्प्यूटर के नीचे दायें कोने में) आ जायेगा. अब आप अपने कम्प्यूटर पर हिन्दी के लिये कैफेहिन्दी यूनीकोड टायपिंग टूल प्रयोग कर सकते है।

जैसे आप हिन्दी में ई-मेल भेजना चाहते हैं तो सामान्य तरीके से ई-मेल भेजिये एवं अपना संदेश भेजते समय कैफेहिन्दी यूनीकोड टायपिंग टूल को सक्रिय कर कर लीजिये. जब आप कैफेहिन्दी यूनीकोड टायपिंग टूल को सक्रिय करने के बाद लिखते हैं तो आपका कम्प्यूटर यूनीकोड हिन्दी लिखेगा एवं जब आप निष्क्रिय करने के बाद लिखेंगे तो यह अपनी अन्य भाषा.

कैफेहिन्दी यूनीकोड टायपिंग टूल को सक्रिय निष्क्रिय करने के लिये आप F11 दबाईये या सिस्टम ट्रे में कैफेहिन्दी यूनीकोड टायपिंग टूल के आइकान पर एकबार क्लिक कीजिये.

## बाहरी कड़ियाँ
कैफेहिंदी डाउनलोड करें

कैफेहिन्दी
कैफेहिन्दी
राग हंसध्वनि

राग हंसध्वनि कनार्टक पद्धति का एक राग है जो आजकल उत्तर भारत मे भी काफी प्रचलित है। इसके थाट के विषय में दो मत हैं कुछ विद्वान इसे बिलावल थाट तो कुछ कल्याण थाट जन्य भी मानते हैं। इस राग में मध्यम तथा धैवत स्वर वर्जित हैं अत: इसकी जाति औडव-औडव मानी जाती है। सभी शुद्ध स्वरों के प्रयोग के साथ ही पंचम रिषभ,रिषभ निषाद एवम षडज पंचम की स्वर संगतियाँ बार बार प्रयुक्त होती हैं। इसके निकट के रागो में राग शंकरा का नाम लिया जाता है। गायन समय रात्रि का द्वितीय प्रहर है।
## राग का संक्षिप्‍त परिचय
आरोह-सा रे, ग प नि सां

अवरोह-सां नि प ग रे, ग रे, नि (मन्द्र) प (मन्द्र) सा।

पकड़-नि प ग रे, रे ग प रे सा

## स्रोत्र

## बाहरी कड़ियाँ
## श्रेणी
शास्त्रीय संगीत, राग, भारतीय शास्त्रीय संगीत

श्रेणी:राग
रॉयल नेवी

thumb|300px|रॉयल नेवी का ध्वज
**रॉयल नेवी** यूनाइटेड किंगडम (इंग्लॅण्ड) की नौसेना को कहा जाता है। 

एचएमएस क्वीन एलिजाबेथ को ब्रिटेन का सबसे अत्याधुनिक युद्धपोत कहा गया. आठ साल के निर्माण के फौरन बाद विमानवाही युद्धपोत को नौसेना में शामिल कर लिया गया. समंदर में उसका ट्रायल शुरू हो गया. नौसेना को उम्मीद थी कि सब कुछ ठीक होगा और दो हफ्ते बाद महारानी एलिजाबेथ अपने हाथों से इसका उद्घाटन करेंगी.

लेकिन रंग में भंग हो गया. 3.1 अरब पाउंड वाले युद्धपोत में एक बड़ा छेद मिला है. छेद जहाज को चलाने वाले प्रोपेलर के पास है. सुराख के जरिये युद्धपोत में हर घंटे 200 लीटर पानी भर रहा है. ब्रिटिश नौसेना रॉयल नेवी के प्रवक्ता के मुताबिक, "कॉन्ट्रैक्ट के तहत रिपेयर का काम शुरू हो चुका है."
श्रेणी:इंग्लैंड
श्रेणी:नौसेना
राग ललित

राग बसंत या राग वसंत शास्त्रीय संगीत की हिंदुस्तानी पद्धति का राग है। राग ललित सन्धिप्रकाश रागो के अन्तर्गत आता है। यह एक गम्भी्र प्रकृति का उत्तरांग प्रधान राग है। इसे गाते व बजाते समय इसका विस्तार मन्द्र व मध्य सप्तकों में अधिक होता है। राग ललित दो मतों से गाया जाता है शुद्ध धैवत व कोमल धैवत परन्तु शु्द्ध धैवत से यह राग अधिक प्रचार में है।

## राग का संक्षिप्त परिचय
थाट-मारवा
स्वर-रिषभ कोमल, शुद्ध व तीव्र दोनो मध्यमों का प्रयोग बाकी सभी स्वर शुद्ध प्रयोग होते हैं।

वर्जित स्वर -पंचम

जाति- षाडव-षाडव

वादी स्वर-मध्यम

संवादी स्वर- षडज

न्यास के स्वर-स, ग, म

गायन-वादन समय-रात्रि का अंतिम प्रहर

## आरोह-अवरोह

आरोह-नी (मन्द्र) रे_ ग म, म (तीव्र) म ग, म (तीव्र) ध, सं।

अवरोह-रें_ नी ध, म (तीव्र) ध म (तीव्र) म ग, रे स।

पकड़- नी रे_ ग म, ध म (तीव्र) ध म (तीव्र) म ग।

## बाहरी कड़ियाँ
पारुल चांद पुखराज का

## श्रेणी
शास्त्रीय संगीत, राग, भारतीय शास्त्रीय संगीत

श्रेणी:राग
पित्त

right|thumb|300px|लीवर की बायोप्सी करने पर '''पित्त''' पीले रंग में दिखायी दे रहा है।
शरीररचना-विज्ञान तथा पाचन के सन्दर्भ में, **पित्त** (Bile या gall) गहरे हरे या पीले रंग का द्रव है जो पाचन में सहायक होता है। यह कशेरुक प्राणियों के यकृत (लीवर) में बनता है। मानव के शरीर में यकृत द्वारा पित्त का सतत उत्पादन होता रहता है जो पित्ताशय में एकत्र होता रहता है। इसका pH मान 7.7 होता है

## इन्हें भी देखें
*यकृत
*पित्ताशय
*पाचन
*त्रिदोष -- आयुर्वेद में वात, पित्त और कफ।

श्रेणी:शारीरिक तरल
श्रेणी:पाचन तंत्र
श्रेणी:मानव शरीर
माइकल यूजिन शेव्रुएल

**माइकल यूजिन शेव्रुएल ** (३१ अगस्त, १७८६ - ९ अप्रैल, १८८९) एक फ्रेंच रसायनज्ञ थे। 

## सन्दर्भ


श्रेणी:रसायनशास्त्री
श्रेणी:फ़्रांस के लोग
लेख

**लेख** साहित्य की एक मूलभूत विधा है। जिसमें हम किसी भी विषय को विस्तार से लिखते हैं। इसका आदि अंत और मध्य होता है। अनेक अनुच्छेदों में विषय को विभाजित किया जाता है और विषय से संबंधित जानकारी को रोचक तरीके से समझाने का प्रयत्न किया जाता है। लेख केवल रचनात्मक साहित्य भी हो सकता है और सूचनात्मक साहित्य भी। विज्ञान, तकनीक और कला के विषयों पर भी लेख लिखे जा सकते हैं। ये सूचनात्मक होते हैं अर्थात् इनमें विषयों से संबंधित  विभिन्न प्रकार की तथ्यात्मक एवं सारगर्भित सूचनाएँ होती है। रचनात्मक साहित्य के अंतर्गत अनेक प्रकार के निबंध आते हैं जिनमें मौलिकता, रोचकता, जानकारी और रचनात्मक सौष्ठव का मिलाजुला प्रभाव होता है। ऐसे लेख साहित्य की श्रेणी में आते हैं।

कभी कभी लेख शब्द का प्रयोग किसी दूसरे शब्द के साथ किया जाता है तब इसका अर्थ बदल भी सकता है जैसे "शीर्ष लेख" या "पाद लेख"। इन शब्दों का प्रयोग किसी पन्ने पर ऊपर या नीचे टिप्पणी, पृष्ठ संख्या या अन्य जानकारी लिखने के लिए होता है। सुलेख शब्द का प्रयोग हाथ से लिखे गए सुंदर अक्षरों के लिए होता है। इसी प्रकार आलेख शब्द का प्रयोग पत्र या छोटे लेख के लिए होता है और श्रुतिलेख का प्रयोग सुनकर लिखे गए लेख या इमला के लिए किया जाता है।
बिवाई

**बिवाई** पैरों की एड़ियों में होती हैं। इसे **एड़ियों का फटना** भी कहा जाता है। एक सामान्य सौंदर्य समस्या हो सकती है, लेकिन इससे गंभीर चिकित्सकीय समस्या भी पैदा हो सकती है। एड़ियों की बिवाई उस समय सामने आती है, जब एड़ियों के नीचे की बाहरी सतह की त्वचा कड़ी, सूखी और भुरभुरी हो जाती है। कभी-कभी तो बिवाई इतनी गहरी होती है कि उसमें दर्द होने लगता है और खून निकलने लगता है।

फटी हुई एड़ियां पैरों की एक सामान्य समस्या है, जिसे बिवाई भी कहा जाता है। एड़ियों का फटना आमतौर पर सूखी त्वचा (जेरोसिस) के कारण होता है। जब एड़ी के चारों ओर की त्वचा मोटी हो जाती है (कैलस), तो समस्या अधिक गंभीर हो जाती है।

## कारण
एड़ियों की बिवाई किसी को भी प्रभावित कर सकती है, लेकिन यह मुख्य रूप से निम्न स्थितियों में होता हैं:

* सूखी जलवायु में रहना
* मोटापा
* लगातार खाली पैर चलना या सैंडल या पीछे से खुले जूते पहनना
* पसीने की निष्क्रिय ग्रंथियां

पैरों की अन्य स्थितियों के अनुरूप ही यदि बिवाई का समय पर उपचार नहीं किया जाये, तो वे खतरनाक हो सकती हैं। वे गहरी होकर संक्रमित हो सकती हैं। ये मधुमेह या सीमित प्रतिरोधी ताकत वाले मरीजों में विशेष रूप से खतरनाक हो सकती हैं।

## उपचार और बचाव
पैरों को नियमित रूप से नमीयुक्त बनाने से बिवाई से बचाव हो सकता है। एक बार वे हो जायें, तो हर दिन झामा ईंट से रगड़ कर त्वचा की मोटाई कम करें। खाली पैर चलने या पीछे की ओर से खुले जूते, सैंडल या पतले तले के जूते पहनने से बचें। मोटे तले के जूते स्थिति में सुधार में मदद कर सकते हैं। पैरों में हर दिन कम से कम दो बार कोई मोइश्चराइजर लगाने और सोते समय मोजे पहनने से भी मदद मिल सकती है।

## बाहरी कड़ियाँ
* बिवाइयां

श्रेणी:चर्मरोग
छाजन

**छाजन** त्वचा की एक स्थिति है जिससे सूखी, खुरदरी, अत्यंत खुजलीदार त्वचा के धब्बे पैदा होते हैं। छाजन सामान्यतः अति संवेदनशीलता, अलर्जी से उत्पन्न होता है जिससे कि सूजन पैदा होती है। सूजन से त्वचा में लालीपन, खुजली और खुरदरापन आ जाता है। छाजन से त्वचा में खुजलीदार, सूखे, लाल धब्बे पड़ते हैं। खुजली से गर्मी, तनाव या खरोंच लगने से स्थिति और अधिक बिगड़ जाती है। यह बच्चों और शिशुओं में अधिक पाया जाता है। तथापि अधिक आयु के बच्चों और अधेड़ों में भी छाजन देखा जा सकता है। ये धब्बे अधिकांश घुटनों के पीछे, कोहनी के मोड़ों पर, कलाईयों और गला, कलाईयों और पैरों पर पाए जाते हैं। शिशुओं के गालों पर दोदरों के रूप में आरंभ होते देखे जा सकते हैं। कुछ महीनों के पश्चात दोदरे हाथों और पैरों पर भी उभर आते हैं। छाजन उन लोगों में सामान्यतः अधिक पाया जाता है जिनको अस्थमा या तेज बुखार आ चुका होता है। यह उस व्यक्ति में भी पाया जाता है जिनके परिवार में छाजन परागत ज्वर या अन्य श्वसन अलर्जी का इतिहास होता है। 

इसके अनेक उपादान होते हैं और यह एक व्यक्ति से दूसरे के बीच अलग-अलग हो सकता हैः

* पर्यावरण उपादानों के साथ अनाश्रित खुलापन (साबुन, प्रक्षालक, क्लोरीन तथा अन्य उत्तेजक पदार्थ)
* कुछ खाद्य पदार्थों से लक्षणों की स्थिति बिगड़ सकती है (दूध, अंडे)
* तनाव भी एक उपादान होता है।
* शुष्क जलवायु और सूखी त्वचा से स्थिति बिगड़ सकती है।

## उपादान
thumb|right|हाथों पर छाजन
उपर्युक्त अतिशीघ्र प्रेरक उपादानों से बचाव करके इसके बढ़ते लक्षणों को कम किया जा सकता है। परिवार और व्यक्तिगत एलर्जी से संबंधित स्थितियों में शारीरिक परीक्षण विवरण तथा आवश्यक होने पर अन्य जाँच पड़ताल के माध्यम से निदान किया जाता है। कभी-कभी त्वचा का नमूना लेकर जाँच (बायोप्सी) तथा आवश्यक होने पर खून की भी जाँच कराई जा सकती है। 
* संक्रमण
* दाग
* सूजन के बाद हाइपोपिगमेंटेशन

## उपचार
* लक्षणों को बिगाड़ने वाले उत्तेजकों से बचें
* घावों को कुरेदें नहीं
* अधिक समय तक स्नान न करें और देरी तक स्नानघर में न रहें
* साबुन का प्रयोग कम से कम करें (बबल स्नान न करें)
* सामान्यतः प्रयोग में लायी जाने वाली चिकित्सा औषधि में, सामयिक और मौखिक स्टेरॉयड, जो घाव बह रहे हों या तेज खुजली आती हो, उनके लिए लोशन (व्याइंटनेन्ट) शामिल है, कोल-तार सम्मिश्रण मलहम, मोटे पड़े धब्बों के लिए सूजन और खुजली कम करने तथा सहायक संक्रमण के लिए एंटी बायोटिक का प्रयोग किया जाता है।

टोपीकल स्टेरॉयड मलहम और मौखिक स्टीरोयोड त्वचा या सहायक त्वचा स्थिति में और अधिक चिड़चिड़ाहट बढ़ा सकते हैं। प्रयोग किये जा रहे एंटीबायोटिक के आधार पर कई प्रकार के पश्च प्रभाव हो सकते हैं। एंटीहिस्टामाइन से उनींदापन आता है।

श्रेणी:चर्म रोग
विटिलिगो

**विटिलिगो** () त्वचा की एक ऐसी विशेषता हैं जिसमे त्वचा का कुछ भाग अपना वर्णक (पिग्मेंट) खोने लगते हैं। यह अवस्था तब उत्पन होती हैं जब त्वचा के वर्णक कोशिकाएं मृत या कार्य करने में असमर्थ रहते हैं। विटिलिगो के होने के कारण अभी तक अज्ञात है। अनुसंधान से यह पता चला हैं की विटिलिगो के उत्पन्न होने के कारणों मे स्व-प्रतिरक्षित, आनुवंशिक, ऑक्साइडेटिव तनाव, तंत्रिका या वाईरल तनाव हो सकते हैं। विटिलिगो को आम तौर पर दो मुख्य श्रेणियों में वर्गीकृत किया जाता है: सेगमेंट (खंड) और नॉन-सेगमेंट (खंड) विटिलिगो।

ऑटो इम्यून बीमारियां जैसे एडिसन रोग, हाशिमोटो थायरोडिटिस, और टाइप 1 मधुमेह उनमे होने की ज़्यादातर संभावना होती हैं जिन्हे विटिलिगो है। विटिलिगो के लिए कोई इलाज नहीं है, लेकिन उपचार के कई विकल्प उपलब्ध हैं जिसमे शामिल हैं सामयिक स्टेरॉयड, अवरोधकों कॅल्षाइन्रिन और फोटोथेरेपी।

## वर्गीकरण

विटिलिगो के वर्गीकरण के प्रयास मे मतैक्य नहीं हैं एवं हाल मे हुई एक आम सहमति के आधार पर इसको दो भागों मे बाटा गया हैं कमानी विटिलिगो (एसवी) और गैर- कमानी विटिलिगो (एनएसवी। एनएसवी विटिलिगो के सबसे आम प्रकार है।

### नॉन सेगमेंट

नॉन सेगमेंट विटिलिगो (एनएसवी) में, आमतौर पर डिपिगमेंटेशन के धब्बों के स्थान में समरूपता दीखती हैं। नए पैच भी समय के साथ दिखाई देते हैं। नॉन सेगमेंट विटिलिगो (एनएसवी) किसी भी उम्र में हो सकता है, (सेगमेंट विटिलिगो के विपरीत जो किशोरावस्था में ज्यादा देखा जाता है।

नॉन सेगमेंट विटिलिगो के निम्नलिखित प्रकार शामिल हैं:

* सामान्यीकृत विटिलिगो: सबसे आम पैटर्न
* यूनिवर्सल विटिलिगो: डिपिगमेंटेशन शरीर के ज़्यादातर हिस्सों मे
* फोकल विटिलिगो: बच्चों में सबसे आम
* आक्रॉफ़सीयाल विटिलिगो: उंगलियों और पेरिओरीफिसीयाल क्षेत्रों मे 
* श्लैष्मिक विटिलिगो: केवल श्लेष्मा झिल्ली की डिपिगमेंटेशन

### सेगमेंट

सेगमेंट विटिलिगो (एसवी) उपस्थिति, कारण और संबद्ध बीमारियों से प्रसार में अलग है। इसका उपचार एनएसवी से काफ़ी अलग है। एसवी का उपचार किया जा सकता है 

## कारण

विटिलिगो होने के कई कई धारणाएँ उपस्थित हैं जिनमे ये पता चलता हैं की प्रतिरक्षा प्रणाली में परिवर्तन की इसके होने के जिम्मेदार हैं। [13] 

### प्रतिरक्षा

जीन में बदलाव जो प्रतिरक्षा प्रणाली या मेलनसिट्स के प्रकार का हिस्सा हैं इनको विटिलिगो के साथ संबद्ध किया गया है। यह प्रतिरक्षा प्रणाली द्वारा त्वचा की मेलनो साइट्स पर हमला कर उन्हे नष्ट करने की वजह से भी होता हैं.

## निदान

### विभेदक निदान

इस प्रकार के अवस्थाओं के समान लक्षण मे निम्नलिखित शामिल हैं:

* पित्यरियासिस अल्बा
* गुलिकाभ कुष्ठ
* पोस्ट इंफ्लेमेटरी हाइपोपिगमेंटेशन  
* टिनिअ वेर्सिकोलोर
* एल्बीनिज़्म
* पाई बालडिस्म
* प्राथमिक अधिवृक्क कमी

## उपचार

विटिलिगो या सफ़ेद दाग का इलाज संभव है।

### फोटोथेरेपी

फोटोथेरेपी विटिलिगो के लिए एक दूसरी पंक्ति के इलाज माना जाता है। यूवीबी दीपक से यूवीबी रोशनी को त्वचा के हिस्सों पर दिखाना विटिलिगो का सबसे आम उपचार है। उपचार एक घरेलू यूवीबी दीपक के साथ या एक क्लिनिक में घर पर किया जा सकता है। ये एक काफी सस्ता एवं सर्व सुलभ इलाज़ है।

## सन्दर्भ

विटिलिगो का उपचार

श्रेणी:चर्म रोग
खाज

## खाज (स्कैबी)
**खाज** (अंग्रेज़ी:*scabies*) एक प्रकार की खुजली होती है जो सरकोप्टस स्कैबीई नामक खुजली के कीटाणुओं से होते हैं। यह कीटाणु आठ पैर वाले परजीवी होते हैं। यह काफी छोटे होते हैं तथा त्वचा को खोदते रहते हैं जिससे तेज खुजली होती है। रात में यह खुजली और भी बढ़ जाती है। यह कीटाणु नंगे आंख से नहीं देखे जा सकते लेकिन आवर्धक कांच (मैगनिफाइंग ग्लास) या खुर्दबीन (माइक्रोस्कोप) से इन्हें देखा जा सकता है।

## फैलाव
खाज के कीटाणु बड़े संवेदनशील होते हैं। यह संक्रमित व्यक्ति के शरीर में खराब से खराब परिस्थितियों में २४ से ३६ घंटे तक ही रह सकते हैं। यह कीटाणु व्यक्ति से व्यक्ति में फैलता है तथा यह एक त्वचा से दूसरे की त्वचा के किस्म पर निर्भर करता है। कुत्ते/बिल्लियों से इसके फैलने की आशंका बहुत ही कम है क्योंकि कुत्ते/बिल्लियों को जो संक्रमित करता है वह मनुष्य को संक्रमित करने वाले कीटाणुओं से भिन्न होते हैं।

## लक्षण
खाज दो अंगुलियों के बीच में किनारे पर, कलाई पर या कोहनी के पीछे, ऊरु मूल (ग्रोइन) तथा घुटनों पर और नितंबों पर छोटे गुमड़ा (बंप) और फफोले लिए हुए होते हैं। खाज के आम लक्षण हैं - खुजली। जैसे- जैसे दिन गुजरते जाते हैं खुजली तेज होती जाती है।
	
## उपचार
* बिस्तर आदि को गरम पानी से धोएं ताकि कीटाणु साफ हो जाएं।
* सही निदान और उपचार के लिए डॉक्टर से परामर्श करें।
*राात को सोने से पहलेे निहाार तेल लगा ले, इससे थोड़ी राहत मिलेगी।

## सन्दर्भ

## बाहरी कड़ियाँ
* खाज (स्कैबी)
 

श्रेणी:चर्मरोग
त्वचा का रंग बदलना

त्वचा के **हाइपोपिगमेंटेशन** के तीन मुख्य प्रकार होते हैं: विटिलिगो, पोस्‍ट इनफ्लेमेटरी हाइपोपिगमेंटेशन तथा रंजकहीनता। विटिलिगो को अरंजक क्षेत्रों के आधार पर वर्गीकृत किया जाता है। यह आमतौर पर सीमांकित एवं अक्सर सुडौल होते है जो मेलेनोसाइट्स (त्वचा के रंग के लिए जिम्मेदार कोशिकाएं) की कमी के कारण होते हैं। अरंजकता एक या दो स्थानों पर हो सकता है या ज्‍यादातर त्वचा की सतह को ढँक सकता है। विटिलिगो वाले क्षेत्रों में बाल सामान्यतः सफेद होते है। त्वचा के घाव वुड्स प्रकाश डालने पर उभरते हैं।

प्रज्वलन या प्रदाह बाद की हाइपो रंजकता कुछ किस्म के प्रदाह विकारों के भरने (उदाहरण डर्मिटाइटिस), जलने एवं त्वचा संक्रमण के बाद होता है। यह चोट के निशानों तथा एट्रोफिक त्वचा से संबंधित है। त्वचा की रंजकता कम होती है, लेकिन विटिलिगो समान दूधिया सफेद नहीं होती है। कभी स्वतःस्फूर्त पुन:रंजकता हो सकती है।

रंजकहीनता एक दुर्लभ ऑटोसोमल रिसेसिव इनहेरिटेड विकार है जिसमें मेलेनोसाइट्स उपस्थित होता हैं लेकिन मेलेनिन नहीं बनाते (पदार्थ जो त्वचा को रंगता है)। वे विभिन्न रूपों के होते हैं। टाइरोसिनेस-निगेटिव रंजकहीनता में बाल सफेद होते हैं, त्वचा पीली, एवं आंखें गुलाबी होती है; नायस्‍टेग्‍मस् एवं अपवर्तन की त्रुटियाँ एक सामान्य बात हैं। उन्‍हें सूर्य के प्रकाश से बचना चाहिए, धूप के चश्मे का उपयोग करना चाहिए, दिन के समय सनस्क्रीन एस.पी.एफ़ >= 15 का इस्तेमाल करना चाहिए।
इन तीन मुख्य प्रकार के हाइपोपिगमेंटेशन के अलावा त्वचा की एक सामान्य स्थिति जो सामान्यत: त्वचा में अरंजकता करती है, पिट्रियासिस के रूप में जानी जाती है।

श्रेणी:चर्म रोग
श्रेणी:त्वचा रोग
प्रेमचंद पुरस्कार

**प्रेमचंद पुरस्कार** महाराष्ट्र राज्य हिन्दी साहित्य अकादमी की ओर से साहित्य के क्षेत्र में उल्लेखनीय कार्य करने वाले साहित्यकार को दिया जाता है। पुरस्कार में २५,०००, रुपये नकद, स्मृति चिह्न, शॉल और श्रीफल प्रदान किए जाते हैं।

उत्तर प्रदेश हिन्दी संस्थान द्वारा भी एक साहित्य पुरस्कार "प्रेमचंद स्‍मृति पुरस्कार" नाम से प्रदान किया जाता है।

श्रेणी:साहित्य पुरस्कार
श्रेणी:प्रेमचंद
राष्ट्रीय कबीर सम्मान

**राष्ट्रीय कबीर सम्मान** मध्य प्रदेश शासन द्वारा भारतीय कविता के सबसे बड़े शासकीय सम्मान के रूप में जाना जाता है। इसके अंतर्गत 3 लाख रुपये की राशि पुरस्कार में दी जाता है।

श्रेणी:साहित्य पुरस्कार
अवटु ग्रंथि की निम्नसक्रियता

जब अवटुग्रंथि पर्याप्त मात्रा में हार्मोन नहीं बना पाता तो शरीर, उर्जा का उपयोग मात्रा से कम करने लगता है। इस अवस्था को **हाइपोथायराडिज़्म** कहते हैं। यह बीमारी किसी भी आयु वाले व्यक्तियों को हो सकती है तथापि महिला में पुरुष के अनुपात में यह बीमारी पांच से आठ गुणा अधिक है। अवटुग्रंथि (थायराइड) एक छोटी सी ग्रंथि होती है जो तितली के आकार की निचले गर्दन के बीच में होती है। इसका मूल काम होता है कि शरीर के उपापचय (मेटाबोलिज्म) (कोशिकाओं की दर जिससे वह जीवित रहने के लिए आवश्यक कार्य कर सकता हो) को नियंत्रित करे। उपापचय (मेटाबोलिज़्म) को नियंत्रित करने के लिए अवटुग्रंथि (थायराइड) हार्मोन बनाता है जो शरीर के कोशिकाओं को यह बताता है कि कितनी उर्जा का उपयोग किया जाना है। यदि अवटुग्रंथि (थायराइड) सही तरीके से काम करे तो संतोषजनक दर पर शरीर के उपापचय (मेटाबोलिज़म) के कार्य के लिए आवश्यक हार्मोन की सही मात्रा बनी रहेगी। जैसे-जैसे हार्मोन का उपयोग होता रहता है, अवटुग्रंथि (थायराइड) उसकी प्रतिस्थापना करता रहता है। अवटुग्रंथि, रक्त की धारा में हार्मोन की मात्रा को पिट्यूटरी ग्रंथि को संचालित करके नियंत्रित करता है। जब मस्तिष्क के नीचे खोपड़ी के बीच में स्थित पिट्यूटरी ग्रंथि को यह पता चलता है कि अवटुग्रंथि हार्मोन की कमी हुई है या उसकी मात्रा अधिक है तो वह अपने हार्मोन (टीएसएच) को समायोजित करता है और अवटुग्रंथि को बताता है कि क्या करना है।
## कारण
हाइपोथाइराडिज़्म के कारण निम्नलिखित हैं-

* थाइरोडिटिस में अवटुग्रंथि सूज जाती है। इससे हार्मोन आवश्यकता से कम बनता है।
* हशिमोटो का थाइरोडिटिस असंक्राम्य (इम्यून) प्रणाली की बीमारी है जिसमें दर्द नहीं होता। यह वंशानुगत बीमारी है।
* पोस्टपरटम थाइरोडिटिस प्रसव के बाद 5 से 9 प्रतिशत महिलाओं को होती है।
* आयोडीन की कमी एक ऐसी समस्या है जो विश्व में लगभग एक करोड़ लोगों को है। अवटुग्रंथि आयोडिन का उपयोग हार्मोन बनाने के लिए करता है।
* अकार्य अवटुग्रंथि 4000 में एक नवजात शिशु को होता है। यदि इस समस्या का समाधान न किया गया हो तो बच्चा शारीरिक और मानसिक रूप से पिछड़ सकता है।

## लक्षण
हाइपोथाइराडिज़्म के निम्नलिखित लक्षण है:
* थकावट
* अक्सर और अधिक मासिक-धर्म
* स्मरणशक्ति में कमी
* वजन बढ़ना
* सूखी और रूखी त्वचा और बाल
* कर्कश वाणी
* सर्दी को सह नहीं पाना

## इन्हें भी देखें
* हाइपरथाइराडिज़्म
* अवटु ग्रंथि

## सन्दर्भ

## बाहरी कड़ियाँ

श्रेणी:थायरॉयड
श्रेणी:ग्रंथि रोग
नया प्रतीक

**नया प्रतीक** एक हिंदी साहित्यिक पत्रिका थी, जिसका संपादन और प्रकाशन साहित्यकार सच्चिदानंद हीरानंद वात्स्यायन 'अज्ञेय' ने किया था।

## इतिहास और पृष्ठभूमि
अज्ञेय जी ने वर्ष 1947 में इलाहाबाद से 'प्रतीक' नामक पत्रिका की शुरुआत की थी। 'प्रतीक' में मुख्य रूप से 'प्रयोगवाद' और 'नई कविता' से संबंधित रचनाएँ प्रकाशित होती थीं। इसी क्रम को आगे बढ़ाते हुए, अज्ञेय जी ने वर्ष 1973 में नई दिल्ली से **नया प्रतीक** का प्रकाशन आरंभ किया।

## विषयवस्तु और प्रकाशन
'नया प्रतीक' में समकालीन वैचारिक, सामाजिक और सांस्कृतिक विषयों पर विमर्श प्रकाशित किया जाता था। इस पत्रिका के माध्यम से कई नए रचनाकारों की कृतियों को स्थान मिला। इसमें कविता, कहानी, आलोचना, निबंध और समीक्षा के साथ-साथ कला और संस्कृति से जुड़े लेख प्रकाशित होते थे।

हिंदी साहित्य के कई समकालीन लेखकों और विचारकों ने 'नया प्रतीक' में लेखन किया। बाद के वर्षों में इस पत्रिका का प्रकाशन बंद हो गया। 

## सन्दर्भ

## बाहरी कड़ियाँ
* विकिडाटा पर 'नया प्रतीक'

श्रेणी:हिन्दी पत्रिकाएँ
श्रेणी:भारत की साहित्यिक पत्रिकाएँ
श्रेणी:1973 में स्थापित प्रकाशन
श्रेणी:अज्ञेय
घुटनों का दर्द

**घुटनों का दर्द** से आशय घुटने में या उसके आसपास होने वाला दर्द।

घुटने की संधि में चार अस्थियों की संधि होती है- उर्वस्थि (फीमर/femur), अन्तर्जंघिका (टिबिया/tibia), बहिर्जंघिका (फिबुला/fibula) और जानुका (पटेला/patella)। घुटने में चार प्रकोष्ट (compartments) होते हैं। बार-बार के तनाव, चोट या किसी रोग के कारण इन प्रकोष्ठों के अवयवों को नुकसान पहुँच सकता है।

लम्बी दूरी तक दौड़ने से घुटनों के जोड़ में दर्द हो सकता है क्योंकि इससे घुटनों पर बहुत झटका लगता है।

मानव शरीर में पैर जितने ही महत्त्वपूर्ण हैं, उतने ही उनके बीच में बने घुटने। घुटनों से ही पैरों को मुड़ने की क्षमता मिलती है। इन्हीं घुटनों में कई कारणों से दर्द होने लग जाता है। इसके कई कारण हो सकते हैं:

## कारण
घुटनों का दर्द निम्नलिखित कारणों से हो सकता हैः

* आर्थराइटिस - लूपस जैसा- रीयूमेटाइड, आस्टियोआर्थराइटिस और गाउट सहित अथवा संबंधित ऊतक विकार

* बरसाइटिस- घुटने पर बार-बार दबाव से सूजन (जैसे लंबे समय के लिए घुटने के बल बैठना, घुटने का अधिक उपयोग करना अथवा घुटने में चोट)

* टेन्टीनाइटिस- आपके घुटने में सामने की ओर दर्द जो सीढ़ियों अथवा चढ़ाव पर चढ़ते और उतरते समय बढ़ जाता है। यह धावकों, स्कॉयर और साइकिल चलाने वालों को होता है।

* बेकर्स सिस्ट- घुटने के पीछे पानी से भरा सूजन जिसके साथ आर्थराइटिस जैसे अन्य कारणों से सूजन भी हो सकती है। यदि सिस्ट फट जाती है तो आपके घुटने के पीछे का दर्द नीचे आपकी पिंडली तक जा सकता है।

* घिसा हुआ कार्टिलेज (उपास्थि)(मेनिस्कस टियर)- घुटने के जोड़ के अंदर की ओर अथवा बाहर की ओर दर्द पैदा कर सकता है।

* घिसा हुआ लिगमेंट (ए सी एल टियर)- घुटने में दर्द और अस्थायित्व उत्पन्न कर सकता है।

* झटका लगना अथवा मोच- अचानक अथवा अप्राकृतिक ढंग से मुड़ जाने के कारण लिगमेंट में मामूली चोट

* जानुफलक (नीकैप) का विस्थापन

* जोड़ में संक्रमण

* घुटने की चोट- आपके घुटने में रक्त स्राव हो सकता है जिससे दर्द अधिक होता है

* श्रोणि विकार- दर्द उत्पन्न कर सकता है जो घुटने में महसूस होता है। उदाहरण के लिए इलियोटिबियल बैंड सिंड्रोम एक ऐसी चोट है जो आपके श्रोणि से आपके घुटने के बाहर तक जाती है।

## देखभाल
**घुटने के दर्द के कई कारण** हैं, विशेषकर जो अति उपयोग अथवा शारीरिक क्रिया से संबंधित है। यदि स्वयं इसकी देखभाल करें तो इसके अच्छे  परिणाम निकलते हैं।
* आराम करें और ऐसे कार्यों से बचे जो दर्द बढ़ा देते हैं, विशेष रूप से वजन उठाने वाले कार्य
* बर्फ लगाएं। पहले इसे प्रत्येक घंटे 15 मिनट लगाएं। पहले दिन के बाद प्रतिदिन कम से कम 4 बार लगाएं।
* किसी भी प्रकार की सूजन को कम करने के लिए अपने घुटने को यथा संभव ऊपर उठा कर रखें।
* कोई ऐसा बैंडेज अथवा एलास्टिक स्लीव पहनकर घुटने को धीरे धीरे दबाएं। ये दोनों वस्तुएं लगभग सभी दवाइयों की दुकानों पर मिलती है। यह सूजन को कम कर सकता है और सहारा भी देता है।
* घुटनों के नीचे अथवा बीच में एक तकिया रखकर सोएं।
* नारियल की गिरी अक्सर खाते रहने से दर्द होने की संभावना नहीं रहती.

श्रेणी:दर्द
श्रेणी:रोग
यास्क

**यास्क** वैदिक संज्ञाओं के एक प्रसिद्ध व्युत्पतिकार एवं वैयाकरण थे। इन्हें निरुक्तकार कहा गया है। निरुक्त को तीसरा वेदाङ्ग माना जाता है। यास्क ने पहले 'निघण्टु' नामक वैदिक शब्दकोश को तैयार किया। निरुक्त उसी का विशेषण है। निघण्टु और निरुक्त की विषय समानता को देखते हुए सायणाचार्य ने अपने 'ऋग्वेद भाष्य' में निघण्टु को ही निरुक्त माना है। 'व्याकरण शास्त्र' में निरुक्त का बहुत महत्त्व है।

## काल
यास्क के काल को लेकर विद्वानों में मतभेद है। कुछ लोग उनका जीवनकाल पाणिनि के पूर्व मानते हैं जबकि कुछ लोग पाणिनि के पश्चात। अतः उनका जीवनकाल ७००ईसापूर्व से लेकर ५०० ईसापूर्व के बीच माना जाता है।

## योगदान
यास्क निरुक्त के लेखक हैं, जो शब्द व्युत्पत्ति, शब्द वर्गीकरण व शब्दार्थ विज्ञान पर एक तकनीकी प्रबन्ध है। यास्क को शाकटायन का उत्तराधिकारी माना जाता है, जो वेदों के व्याख्यानकर्ता थे; उनका उल्लेख यास्क की रचनाओं में मिलता है।
निरुक्त में यह समझाने का प्रयास किया गया है कि कुछ विशेष शब्दों को उनका अर्थ कैसे मिला विशेषकर वेदों में दिये गये शब्दों को। ये धातुओं , प्रत्ययों व असामान्य शब्द संग्रहों से शब्दों को बनाने के नियम तन्त्र से युक्त है।

:**वर्णागमो वर्णविपर्ययश्च द्वौ चापरौ वर्णविकारनाशौ |**
:**धातोस्तथार्थतिशयेन योगस्तदुच्यते पञ्चविधं निरुक्तम्॥**

निरुक्त के तीन काण्ड हैं- नैघण्टुक, नैगम और दैवत। इसमें परिशिष्ट सहित कुल चौदह अध्याय हैं। यास्क ने शब्दों को धातुज माना है और धातुओं से व्युत्पत्ति करके उनका अर्थ निकाला है। यास्क ने वेद को ब्रह्म कहा है और उसे इतिहास ऋचाओं और गाथाओं का समुच्चय माना है।

## शाब्दिक वर्गीकरण व कथन के अंग
यास्क ने शब्दों के चार वर्गों (पदचतुष्टय) का वर्णन किया है:

(१) नाम = संज्ञा या मूल रूप।

(२) आख्यात = क्रिया

(३) उपसर्ग

(४) निपात
 
यास्क ने सत्व विद्या से सम्बंधित दो वर्गों को एक किया : 
* क्रिया या कार्य (भावः) ,
* तत्त्व या जीव (सत्वः)। 
इसके बाद सर्वप्रथम इन्होंने क्रिया का वर्णन किया जिसमें भावः ( क्रिया) प्रबल होता है जबकि दूसरी ओर सत्वः (वस्तु) प्रबल होता है।

## सन्दर्भ

## इन्हें भी देखें
* निघण्टु
* व्युत्पत्तिशास्त्र
* ऋग्भाष्य-पदार्थ-कोष
* पाणिनि
* निरुक्त

## बाहरी कड़ियाँ
* यास्क : नियमित भाषाशास्त्र के प्राचीनतम प्रणेता (भारतीय पक्ष)
* यास्क एवं पाणिनि : काल एवं विषयवस्तु का अन्तराल

श्रेणी:संस्कृत
श्रेणी:वैयाकरण
श्रेणी:संस्कृत विद्वान
जीवित जीवाश्म

thumb|सिलकान्थ मछली
वे जीव जो आज से लाखों वर्ष पहले इस पृथ्वी पर उत्पन्न होकर किसी प्रकार प्राकृतिक परिवर्तनों से अप्रभावित रहकर आज भी पृथ्वी पर पाये जाते हैं, **जीवित जीवाश्म** कहलाते हैं। जीवित जीवाश्म का पाया जाना यह प्रमाणित करता है कि जैव-विकास हुआ है। जीवित जीवाश्म के उदाहरण के अंतर्गत साइकस तथा मेट्रो सिकोया आते हैं

## सन्दर्भ

श्रेणी:क्रम-विकास
एसपरजिलस

thumb|प्रयोगशाला में एसपरजिलस कालोनी
**एसपरजिलस** एक हानिकारक कवक है जो मनुष्य में एसपरजिलोसिस रोग पैदा करता है। इसके अलावा यह कवक चमड़े के सामान, पेन्ट आदि को भी नष्ट करता है। यह शीशे के समान तथा प्रकाशीय उपकरण को भी हानि पहुँचाता है।
इसकी नाइजर जाति से मानव को छाले हो जाते हैं इसकी खोज १७२९ में इटली में हुई। इसकी लगभग २०० प्रजातियाँ है

## सन्दर्भ

## बाहरी कड़ियाँ
*फसलों की रक्षक काली सेना (भारतीय पक्ष)

श्रेणी:कवक
पिनोकियो

[thumb|मूल चित्र रचना [एनरिको मजा़न्ति द्वारा]]
**पिनोकियो** (अंग्रेजी:Pinocchio) एक इतालवी काल्पनिक चरित्र है जिसकी रचना 1883 में कार्लो कोल्लोडी ने की थी। यह पहली बार १८८३ में पिनोकियो के कारनामे या द एडवेंचर ऑफ पिनोकियो मे अवतरित हुआ था। कथा के अनुसार इसकी रचना एक काष्ठकार **गपीतो** ने एक छोटे गांव में चीड़ की लकड़ी से की थी। पर अपनी रचना के पश्चात पिनोकियो एक असली लड़का बनने की सोचने लगा। पिनोकियो जब लड़का बन गया तब, वह जब भी झूठ बोलता था तो उसकी नाक लम्बी होने लगती थी। पिनोकियो का अर्थ तश्कन भाषा में चीड़ का बीज होता है। मानक इतालवी भाषा मे इसे पिनोलो कहा जाता है जो दो शब्दों, पिनो अर्थार्थ चीड़ और ओकियो यानि आँख होता है।

## सारांश
नाम का एक गरीब आदमीकठपुतली के रूप में जीवन यापन करने के लिए गेप्पेटो खुद को कठपुतली बनाना चाहता है। उसे मंत्रमुग्ध लकड़ी का एक टुकड़ा दिया जाता है, और जैसे ही गेप्पेट्टो कठपुतली को तराशता है, जिसे वह नाम देता हैपिनोचियो , यह बूढ़े आदमी को गाली देना शुरू कर देता है। एक बार इसके पैर बन जाने के बाद, पिनोचियो भाग जाता है, और जब गेपेट्टो कठपुतली को पकड़ लेता है तो उसे गिरफ्तार कर लिया जाता है। पिनोचियो अकेले गेपेट्टो के घर लौटता है, और जबटॉकिंग क्रिकेट उसे डांटता है , पिनोच्चियो क्रिकेट को मार देता है। अपने तरीके से चलते हुए, और सभी सलाह को नजरअंदाज करते हुए, पिनोचियो जल्द ही विभिन्न प्रकार के बुरे पात्रों में फंस जाता है, विशेष रूप से फॉक्स और बिल्ली, जो गेप्पेटो के लिए पिनोचियो को दिए गए पांच सोने के टुकड़े चुराने की योजना बनाते हैं। अंततः, लोमड़ी और बिल्ली, हत्यारों के वेश में, सोने के टुकड़े पाने के लिए पिनोच्चियो को फाँसी दे देते हैं।

हालाँकि, एज़्योर हेयर वाली परी आखिरी क्षण में पिनोचियो को बचा लेती है। जब पिनोच्चियो परी से सोने के टुकड़ों के बारे में झूठ बोलता है, तो उसकी नाक हास्यास्पद रूप से लंबी हो जाती है। बाद में, पिनोच्चियो फिर से लोमड़ी और बिल्ली के चक्कर में पड़ जाता है, जो उसे धोखा देकर उसके सोने के टुकड़े छीन लेते हैं। आख़िरकार, पिनोचियो को परी फिर से मिल जाती है और वह उसके बेटे के रूप में उसके साथ रहने आता है। दो बार वह स्कूल जाना शुरू करता है, और दो बार वह खुद को भटकने देता है, दूसरी बार परिणाम स्वरूप वह गधा बन जाता है। आगे के साहसिक कारनामों के बाद, पिनोचियो को भयानक शार्क ने निगल लिया और पाया कि गेपेट्टो शार्क के पेट में रह रहा है। पिनोचियो अपने पिता को बचाता है और उसके बाद उसकी देखभाल करता है। फिर परी पिनोच्चियो को एक असली लड़के में बदल देती है।

## सन्दर्भ

श्रेणी:काल्पनिक चरित्र
यूकियो हातोयामा

200px|right
**यूकियो हातोयामा** (जन्म:११ फरवरी, १९४७) जापान के प्रधानमंत्री और डेमोकेट्रिक पार्टी के प्रमुख हैं।

श्रेणी:जापान